|  |  |
| --- | --- |
| Európsky parlament2014-2019 |  |

<Commission>{AFET}Výbor pre zahraničné veci</Commission>

<RefProc>2018/0245</RefProc><RefTypeProc>(NLE)</RefTypeProc>

<Date>{22/11/2018}22.11.2018</Date>

<TitreType>STANOVISKO</TitreType>

<CommissionResp>Výboru pre zahraničné veci</CommissionResp>

<CommissionInt>pre Výbor pre priemysel, výskum a energetiku</CommissionInt>

<Titre>k návrhu nariadenia Rady, ktorým sa zriaďuje Európsky nástroj pre jadrovú bezpečnosť dopĺňajúci Nástroj susedstva a rozvojovej a medzinárodnej spolupráce na základe Zmluvy o Euratome</Titre>

<DocRef>(COM(2018)0462 – C8-0315/2018 – 2018/0245(NLE))</DocRef>

Spravodajca výboru požiadaného o stanovisko: <Depute>Petras Auštrevičius</Depute>

PA\_Legam

STRUČNÉ ODÔVODNENIE

Spravodajca vo všeobecnosti podporuje návrh nariadenia Rady, ktorým sa zriaďuje Európsky nástroj pre jadrovú bezpečnosť dopĺňajúci Nástroj susedstva a rozvojovej a medzinárodnej spolupráce na základe Zmluvy o Euratome. Takéto nariadenie poskytne nové opatrenia a kontinuitu opatrení EÚ financovaných v rámci nástroja spolupráce v oblasti jadrovej bezpečnosti (2014 – 2020).

EÚ musí zabezpečiť kontinuitu vysokej úrovne jadrovej bezpečnosti vo svojom susedstve a na celom svete, ako to robí vo všetkých 28 členských štátoch EÚ. Havárie v Černobyle (1986) a vo Fukušime (2011) mali globálne dôsledky pre verejné zdravie a politické dôsledky, a preto by sa EÚ mala naďalej snažiť využívať svoje dlhodobé skúsenosti s civilným využívaním jadrovej energie v tejto oblasti a podporovať medzinárodné úsilie o dodržiavanie noriem jadrovej bezpečnosti a súvisiace činnosti.

Návrh Komisie sa zameriava na finančnú pomoc a súvisiace opatrenia zamerané na podporu účinnej jadrovej bezpečnosti a globálnej jadrovej bezpečnosti, najmä na podporu účinnej kultúry jadrovej bezpečnosti a vykonávanie najprísnejších noriem v oblasti jadrovej bezpečnosti a ochrany pred žiarením a na neustále zlepšovanie jadrovej bezpečnosti; zodpovedné a bezpečné nakladanie s vyhoretým jadrovým palivom a rádioaktívnym odpadom, vyraďovanie bývalých jadrových areálov a zariadení z prevádzky a ich sanáciu; zavedenie efektívnych a účinných systémov bezpečnostných záruk.

So zreteľom na kontext vonkajšej činnosti EÚ by záväzky týkajúce sa jadrovej bezpečnosti a nešírenia jadrových zbraní, ako aj cieľov trvalo udržateľného rozvoja, a celkový záujem EÚ mali zohrávať dôležitú úlohu pri usmerňovaní programovania opatrení podľa tohto nariadenia v súlade so zásadami vonkajších opatrení Únie, ktoré sú stanovené v článku 3 ods. 5 a článkoch 8 a 21 Zmluvy o Európskej únii.

Nástroj by mal naďalej zohľadňovať zahraničnopolitické záujmy, potreby a priority EÚ na základe dohôd o partnerstve alebo medzinárodných záväzkov, ktoré podporuje Medzinárodná agentúra pre atómovú energiu (MAAE) a skupina G7 pre jadrovú bezpečnosť a ochranu (NSSG).

Spravodajca vyzdvihuje pokračujúcu strategickú úlohu ESVČ pri programovaní a cykle riadenia, pokiaľ ide o koordináciu, súdržnosť a konzistentnosť opatrení s inými opatreniami EÚ (napr. na základe súčasného nástroja na podporu stability a mieru, alebo budúceho nariadenia NDICI) z hľadiska cieľov a znenia medzinárodných dohovorov a zmlúv, ako aj o flexibilnú reakciu na medzinárodný vývoj (napr. spoločný komplexný akčný plán) a podporu politického dialógu EÚ a spolupôsobenia partnerov, najmä krajín v bezprostrednej blízkosti EÚ.

Spravodajca zdôrazňuje pridanú hodnotu opatrení na úrovni EÚ v porovnaní s možnými opatreniami jednotlivých členských štátov EÚ a politický vplyv, ktorý môže získať.

Zásadne dôležité je, že v návrhu stanoviska sa navrhujú ustanovenia, ktorými by sa vytvorili kapacity EÚ na presadzovanie účinnej kultúry jadrovej bezpečnosti a zavádzanie najprísnejších noriem v oblasti jadrovej bezpečnosti a ochrany pred žiarením, a to najmä v bezprostrednom susedstve EÚ. Monitorovanie jadrových zariadení a dohľad nad nimi od ich vzniku musia byť zabezpečené mechanizmami EÚ alebo ďalšími medzinárodnými orgánmi v tejto oblasti, akým je Medzinárodná agentúra pre atómovú energiu (MAAE). Cieľom pozmeňujúcich návrhov je stanoviť a financovať opatrenia na vykonávanie odporúčaní vyplývajúcich zo záťažových testov jadrových elektrární a stanoviť príslušné monitorovacie mechanizmy, pokiaľ ide o jadrové elektrárne vo výstavbe v bezprostrednom susedstve EÚ. Okrem toho by sa mala zaviesť podmienenosť, t. j. celková podpora EÚ pre danú krajinu musí byť podmienená úrovňou spolupráce a otvorenosti v oblasti jadrovej bezpečnosti. Konkrétny príklad jadrovej elektrárne Ostrovec v Bielorusku by mal spadať pod takýto mechanizmus[[1]](#footnote-1).

Pokiaľ ide o uvedené navrhované oblasti podpory, spravodajca navrhuje zvýšiť predpokladaný rozpočet z 300 na 350 mil. EUR.

Spravodajca pripomína, že poskytovanie záruky pre vonkajšiu činnosť na pôžičky tretím krajinám podľa článku 10 ods. 2 tohto nariadenia (EINS) bude financované z nariadenia (EINS), ale zároveň bude podliehať pravidlám podľa článku 26 ods. 2 nariadenia NDICI.

Podľa článku 203 Zmluvy o Euratome sa s EP iba konzultuje, preto sa naň nevzťahuje riadny legislatívny postup.

POZMEŇUJÚCE NÁVRHY

Výbor pre zahraničné veci vyzýva Výbor pre priemysel, výskum a energetiku, aby ako gestorský výbor vzal do úvahy tieto pozmeňujúce návrhy:

<RepeatBlock-Amend>

<Amend>Pozmeňujúci návrh <NumAm>1</NumAm>

<DocAmend>Návrh nariadenia</DocAmend>

<Article>Odôvodnenie 2 a (nové)</Article>

|  |
| --- |
|  |
| Text predložený Komisiou | Pozmeňujúci návrh |
|  | ***(2a) Následne by záväzky týkajúce sa jadrovej bezpečnosti a nešírenia jadrových zbraní, ako aj cieľov trvalo udržateľného rozvoja, a celkový záujem Únie mali zohrávať dôležitú úlohu pri usmerňovaní programovania opatrení podľa tohto nariadenia.*** |

</Amend>

<Amend>Pozmeňujúci návrh <NumAm>2</NumAm>

<DocAmend>Návrh nariadenia</DocAmend>

<Article>Odôvodnenie 3 a (nové)</Article>

|  |
| --- |
|  |
| Text predložený Komisiou | Pozmeňujúci návrh |
|  | ***(3a)*** ***Sekundárne ciele programu by mali zahŕňať financovanie spravodlivého prechodu pre bývalých zamestnancov a miestne komunity čeliacim nezamestnanosti v dôsledku vyraďovania nebezpečných jadrových areálov z prevádzky.*** |

</Amend>

<Amend>Pozmeňujúci návrh <NumAm>3</NumAm>

<DocAmend>Návrh nariadenia</DocAmend>

<Article>Odôvodnenie 6</Article>

|  |
| --- |
|  |
| Text predložený Komisiou | Pozmeňujúci návrh |
| (6) Spoločenstvo by malo v súlade s kapitolou 10 Zmluvy o Euratome naďalej úzko spolupracovať s Medzinárodnou agentúrou pre atómovú energiu (MAAE) v súvislosti s jadrovou bezpečnosťou a jadrovými bezpečnostnými opatreniami na podporu cieľov hlavy II kapitoly 3 a 7. | (6) Spoločenstvo by malo v súlade s kapitolou 10 Zmluvy o Euratome naďalej úzko spolupracovať s Medzinárodnou agentúrou pre atómovú energiu (MAAE)***, NATO a vnútroštátnymi orgánmi členských štátov*** v súvislosti s jadrovou bezpečnosťou a jadrovými bezpečnostnými opatreniami na podporu cieľov hlavy II kapitoly 3 a 7. ***Pomocou nástroja by sa mala tiež podporovať medzinárodná spolupráca založená na dohovoroch o jadrovej bezpečnosti a nakladaní s rádioaktívnym odpadom.*** |

</Amend>

<Amend>Pozmeňujúci návrh <NumAm>4</NumAm>

<DocAmend>Návrh nariadenia</DocAmend>

<Article>Odôvodnenie 7</Article>

|  |
| --- |
|  |
| Text predložený Komisiou | Pozmeňujúci návrh |
| (7) Tento nástroj by mal stanovovať akcie na podporu uvedených cieľov avychádzať zakcií, ktoré sa predtým podporovali na základe nariadenia (Euratom) č. 237/201424, voblasti jadrovej bezpečnosti ajadrových bezpečnostných opatrení vtretích krajinách, najmä vpristupujúcich krajinách, kandidátskych krajinách apotenciálnych ***kandidátoch***. | (7) Tento nástroj by mal stanovovať akcie na podporu uvedených cieľov avychádzať zakcií, ktoré sa predtým podporovali na základe nariadenia (Euratom) č. 237/201424, voblasti jadrovej bezpečnosti***, bezpečného nakladania s rádioaktívnym odpadom, bezpečného vyraďovania bývalých jadrových zariadení z prevádzky*** a ***ich sanácie a*** jadrových bezpečnostných opatrení vtretích krajinách, najmä vpristupujúcich krajinách, kandidátskych krajinách apotenciálnych ***kandidátskych krajinách, v oblasti susedstva v zmysle [nariadenia, ktorým sa zriaďuje Nástroj susedstva a rozvojovej a medzinárodnej spolupráce] (ďalej len „oblasť susedstva“), ako aj v partnerských krajinách, ktoré majú s Úniou dohody o pridružení, partnerstve a spolupráci***. |
| \_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_ |
| 24 Nariadenie Rady (Euratom) č. 237/2014 z 13. decembra 2013, ktorým sa ustanovuje nástroj spolupráce v oblasti jadrovej bezpečnosti (Ú. v. EÚ L 77, 15.3.2014, s. 109). | 24 Nariadenie Rady (Euratom) č. 237/2014 z 13. decembra 2013, ktorým sa ustanovuje nástroj spolupráce v oblasti jadrovej bezpečnosti (Ú. v. EÚ L 77, 15.3.2014, s. 109). |

</Amend>

<Amend>Pozmeňujúci návrh <NumAm>5</NumAm>

<DocAmend>Návrh nariadenia</DocAmend>

<Article>Odôvodnenie 8</Article>

|  |
| --- |
|  |
| Text predložený Komisiou | Pozmeňujúci návrh |
| (8) Vykonávanie tohto nariadenia by sa malo zakladať v prípade potreby na konzultáciách s príslušnými orgánmi členských štátov a na dialógu s partnerskými krajinami. | (8) Vykonávanie tohto nariadenia by sa malo zakladať na konzultáciách s príslušnými orgánmi Únie a členských štátov a na efektívnom dialógu s partnerskými krajinami zameranom na výsledky. ***Ak takýto dialóg nevyrieši obavy Únie v oblasti jadrovej bezpečnosti, externé financovanie podľa tohto nariadenia, [nariadenia, ktorým sa zriaďuje Nástroj susedstva a rozvojovej a medzinárodnej spolupráce] a [nariadenia, ktorým sa zriaďuje Nástroj predvstupovej pomoci] by sa malo pozastaviť alebo by sa nemalo prideľovať. Únia by okrem toho mala byť pripravená zaoberať sa oprávnenými obavami členských štátov, pokiaľ ide o zaistenie jadrovej bezpečnosti nových jadrových elektrární, najmä tých, ktoré sa stavajú v pristupujúcich krajinách, kandidátskych krajinách a potenciálnych kandidátskych krajinách, ako aj v oblasti susedstva.*** |

</Amend>

<Amend>Pozmeňujúci návrh <NumAm>6</NumAm>

<DocAmend>Návrh nariadenia</DocAmend>

<Article>Odôvodnenie 8 a (nové)</Article>

|  |
| --- |
|  |
| Text predložený Komisiou | Pozmeňujúci návrh |
|  | ***(8a) V rámci tohto nástroja by Únia mohla podporiť jadrové regulačné orgány pri vykonávaní záťažových testov na základe acquis Únie v oblasti jadrovej bezpečnosti, ako aj následných vykonávacích opatrení, najmä v súvislosti s jadrovými elektrárňami, ktoré sa stavajú v pristupujúcich krajinách, kandidátskych krajinách a potenciálnych kandidátskych krajinách, ako aj v oblasti susedstva.*** |

</Amend>

<Amend>Pozmeňujúci návrh <NumAm>7</NumAm>

<DocAmend>Návrh nariadenia</DocAmend>

<Article>Odôvodnenie 9</Article>

|  |
| --- |
|  |
| Text predložený Komisiou | Pozmeňujúci návrh |
| (9) Ak je to možné a vhodné, výsledky vonkajšej činnosti Spoločenstva by sa mali monitorovať a posudzovať na základe vopred vymedzených, transparentných, pre krajinu špecifických a merateľných ukazovateľov prispôsobených osobitostiam a cieľom nástroja a podľa možnosti založených na rámci výsledkov partnerskej krajiny. | (9) Ak je to možné a vhodné, výsledky vonkajšej činnosti Spoločenstva by sa mali monitorovať a posudzovať na základe vopred vymedzených, transparentných, pre krajinu špecifických a merateľných ukazovateľov prispôsobených osobitostiam a cieľom nástroja a podľa možnosti založených na rámci výsledkov partnerskej krajiny. ***Únia by mala zriadiť a financovať nevyhnutné pravidelné monitorovacie mechanizmy (napr. tímy expertov alebo misie Únie) s cieľom dohliadať na vykonávanie odporúčaní zo záťažových testov týkajúcich sa nových jadrových elektrární, najmä tých, ktoré sa stavajú v bezprostrednej oblasti susedstva.*** |

</Amend>

<Amend>Pozmeňujúci návrh <NumAm>8</NumAm>

<DocAmend>Návrh nariadenia</DocAmend>

<Article>Odôvodnenie 18</Article>

|  |
| --- |
|  |
| Text predložený Komisiou | Pozmeňujúci návrh |
| (18) ***Odkazy na nástroje*** Únie ***uvedené v článku 9 rozhodnutia Rady 2010/427/EÚ32*** by ***sa mali považovať za odkazy na toto nariadenie*** a***na nariadenia v ňom uvedené***. ***Komisia*** by mala ***zabezpečiť, aby sa*** toto nariadenie ***vykonávalo v súlade s úlohou ESVČ stanovenou*** v***uvedenom rozhodnutí***. | (18) ***Vysoký predstaviteľ*** Únie ***pre zahraničné veci a bezpečnostnú politiku (ďalej len „vysoký predstaviteľ“)*** by ***mal zaručovať celkovú politickú koordináciu vonkajšej činnosti Únie*** a ***zabezpečiť pri tom jej jednotnosť, konzistentnosť a účinnosť, a to najmä prostredníctvom tohto nariadenia***. ***ESVČ*** by mala ***prispievať k programovému a riadiacemu cyklu pre*** toto nariadenie ***na základe politických cieľov stanovených*** v ***článku 2***. |
| ***\_\_\_\_\_\_\_\_\_\_\_\_\_\_\_\_\_*** |  |
| ***32 Rozhodnutie Rady 2010/427/EÚ z 26. júla 2010 o organizácii a fungovaní Európskej služby pre vonkajšiu činnosť (Ú. v. EÚ L 201, 3.8.2010, s. 30).*** |  |

</Amend>

<Amend>Pozmeňujúci návrh <NumAm>9</NumAm>

<DocAmend>Návrh nariadenia</DocAmend>

<Article>Článok 2 – odsek 1</Article>

|  |
| --- |
|  |
| Text predložený Komisiou | Pozmeňujúci návrh |
| 1. Cieľom tohto nariadenia je dopĺňať činnosti spolupráce v jadrovej oblasti, ktoré sú financované podľa [nariadenia, ktorým sa zriaďuje Nástroj susedstva a rozvojovej a medzinárodnej spolupráce], predovšetkým s cieľom podporovať presadzovanie vysokej úrovne jadrovej bezpečnosti, ochrany pred žiarením a uplatňovanie efektívnych a účinných bezpečnostných opatrení pre jadrové materiály v tretích krajinách na základe činností v rámci Spoločenstva a v súlade s ustanoveniami tohto nariadenia. | 1. Cieľom tohto nariadenia je dopĺňať činnosti spolupráce v jadrovej oblasti, ktoré sú financované podľa [nariadenia, ktorým sa zriaďuje Nástroj susedstva a rozvojovej a medzinárodnej spolupráce], predovšetkým s cieľom podporovať presadzovanie vysokej úrovne jadrovej bezpečnosti, ochrany pred žiarením a ***noriem transparentnosti, ako aj*** uplatňovanie efektívnych a účinných bezpečnostných opatrení pre jadrové materiály v tretích krajinách na základe činností v rámci Spoločenstva a v súlade s ustanoveniami tohto nariadenia. ***Cieľom spolupráce, ktorú Európska únia ustanovila v tomto nariadení v oblasti jadrovej bezpečnosti a jadrových bezpečnostných záruk, nie je presadzovať jadrovú energiu, a preto by sa táto pomoc nemala vykladať ako opatrenie na propagáciu tohto zdroja energie v tretích krajinách.*** |

</Amend>

<Amend>Pozmeňujúci návrh <NumAm>10</NumAm>

<DocAmend>Návrh nariadenia</DocAmend>

<Article>Článok 2 – odsek 2 – písmeno a</Article>

|  |
| --- |
|  |
| Text predložený Komisiou | Pozmeňujúci návrh |
| a) presadzovanie účinnej kultúry jadrovej bezpečnosti a zavádzanie čo najprísnejších noriem v oblasti jadrovej bezpečnosti a ochrany pred žiarením, ako aj neustále zvyšovanie úrovne jadrovej bezpečnosti; | a) presadzovanie účinnej kultúry jadrovej bezpečnosti a ***ochrany pred žiarením a*** zavádzanie čo najprísnejších noriem v oblasti jadrovej bezpečnosti a ochrany pred žiarením, ako aj neustále zvyšovanie úrovne jadrovej bezpečnosti; ***predčasné uzavretie jadrového zariadenia, keď ho nemožno modernizovať, aby v plnej miere spĺňalo medzinárodne uznávané normy jadrovej bezpečnosti;*** |

</Amend>

<Amend>Pozmeňujúci návrh <NumAm>11</NumAm>

<DocAmend>Návrh nariadenia</DocAmend>

<Article>Článok 2 – odsek 2 – písmeno b</Article>

|  |
| --- |
|  |
| Text predložený Komisiou | Pozmeňujúci návrh |
| b) zodpovedné a bezpečné nakladanie s ***vyhoretým jadrovým palivom a*** ***rádioaktívnym odpadom***, vyraďovanie bývalých jadrových areálov a zariadení z prevádzky a ich sanáciu; | b) zodpovedné a bezpečné nakladanie s ***rádioaktívnym odpadom vrátane vyhoretého jadrového paliva (t.*** ***j. predúprava, nakladanie, spracovanie, uskladňovanie a zneškodňovanie)***, vyraďovanie bývalých jadrových areálov a zariadení z prevádzky a ich sanáciu***, ako aj sanáciu pôvodných lokalít ťažby uránu alebo lokalít, v ktorých sa nachádzajú potopené rádioaktívne objekty a materiály***; |

<TitreJust>Odôvodnenie</TitreJust>

Po vypustení prílohy k existujúcemu nariadeniu Rady (Euratom) č. 237/2014 o nástroji spolupráce v oblasti jadrovej bezpečnosti, v ktorej boli podrobne uvedené kritériá a priority, je teraz dôležité rozpracovať ciele stanovené v článku 2 tohto nového nariadenia. Cieľom tohto pozmeňujúceho návrhu je jednoducho opätovne vložiť niektoré ustanovenia, ktoré boli súčasťou existujúceho nariadenia Rady (Euratom) č. 237/2014 o nástroji spolupráce v oblasti jadrovej bezpečnosti.

</Amend>

<Amend>Pozmeňujúci návrh <NumAm>12</NumAm>

<DocAmend>Návrh nariadenia</DocAmend>

<Article>Článok 2 – odsek 2 – písmeno c</Article>

|  |
| --- |
|  |
| Text predložený Komisiou | Pozmeňujúci návrh |
| c) zavedenie efektívnych ***a*** účinných systémov bezpečnostných záruk. | c) zavedenie efektívnych***,*** účinných ***a transparentných*** systémov bezpečnostných záruk***, ktoré zahŕňajú aj vnútroštátne orgány boja proti šíreniu jadrových zbraní, vrátane financovania komplexných hodnotení rizík a bezpečnosti („záťažových testov“) jadrových elektrární, zavedenie odporúčaní vyplývajúcich z takýchto záťažových testov založených na acquis Únie a súvisiacich monitorovacích opatrení, najmä v pristupujúcich krajinách, kandidátskych krajinách a potenciálnych kandidátskych krajinách, ako aj v oblasti susedstva***. |

</Amend>

<Amend>Pozmeňujúci návrh <NumAm>13</NumAm>

<DocAmend>Návrh nariadenia</DocAmend>

<Article>Článok 2 – odsek 2 – písmeno c a (nové)</Article>

|  |
| --- |
|  |
| Text predložený Komisiou | Pozmeňujúci návrh |
|  | ***ca)*** ***informovanie verejnosti o tom, ako sa prostredníctvom programu zlepšila jadrová bezpečnosť a úspešne sa vyradili z prevádzky bývalé jadrové areály.*** |

</Amend>

<Amend>Pozmeňujúci návrh <NumAm>14</NumAm>

<DocAmend>Návrh nariadenia</DocAmend>

<Article>Článok 4 – odsek 1</Article>

|  |
| --- |
|  |
| Text predložený Komisiou | Pozmeňujúci návrh |
| Finančné krytie na vykonávanie tohto nariadenia na obdobie rokov 2021 – 2027 je ***300*** miliónov EUR v bežných cenách. | Finančné krytie na vykonávanie tohto nariadenia na obdobie rokov 2021 – 2027 je ***350*** miliónov EUR v bežných cenách. |

</Amend>

<Amend>Pozmeňujúci návrh <NumAm>15</NumAm>

<DocAmend>Návrh nariadenia</DocAmend>

<Article>Článok 5 – odsek 1</Article>

|  |
| --- |
|  |
| Text predložený Komisiou | Pozmeňujúci návrh |
| Dohody o pridružení, dohody o partnerstve a spolupráci, mnohostranné dohody a iné dohody, ktorými sa ustanovuje právne záväzný vzťah s partnerskými krajinami, ako aj závery Európskej rady a závery Rady, vyhlásenia zo samitov alebo závery zo zasadnutí na vysokej úrovni s partnerskými krajinami, oznámenia Komisie alebo spoločné oznámenia Komisie a vysokého predstaviteľa Únie pre zahraničné veci a bezpečnostnú politiku predstavujú celkový rámec politiky pre vykonávanie tohto nariadenia. | Dohody o pridružení, dohody o partnerstve a spolupráci, mnohostranné dohody a iné dohody, ktorými sa ustanovuje právne záväzný vzťah s partnerskými krajinami, ako aj závery Európskej rady a závery Rady, vyhlásenia zo samitov alebo závery zo zasadnutí na vysokej úrovni s partnerskými krajinami, oznámenia Komisie alebo spoločné oznámenia Komisie a vysokého predstaviteľa Únie pre zahraničné veci a bezpečnostnú politiku ***a acquis Únie týkajúce sa jadrovej bezpečnosti*** predstavujú celkový rámec politiky pre vykonávanie tohto nariadenia. |

</Amend>

<Amend>Pozmeňujúci návrh <NumAm>16</NumAm>

<DocAmend>Návrh nariadenia</DocAmend>

<Article>Článok 6 – odsek 2</Article>

|  |
| --- |
|  |
| Text predložený Komisiou | Pozmeňujúci návrh |
| 2. Cieľom viacročných orientačných programov je poskytovať súdržný rámec pre spoluprácu medzi Spoločenstvom a dotknutými tretími krajinami alebo ***regiónmi*** v súlade s celkovým účelom a rozsahom pôsobnosti, cieľmi, so zásadami a s politikou Spoločenstva a na základe rámca politiky uvedeného v článku 5. | 2. Cieľom viacročných orientačných programov je poskytovať súdržný rámec pre spoluprácu medzi Spoločenstvom a dotknutými tretími krajinami***, regiónmi*** alebo ***medzinárodnými organizáciami*** v súlade s celkovým účelom a rozsahom pôsobnosti, cieľmi, so zásadami a s politikou Spoločenstva a na základe rámca politiky uvedeného v článku 5. |

</Amend>

<Amend>Pozmeňujúci návrh <NumAm>17</NumAm>

<DocAmend>Návrh nariadenia</DocAmend>

<Article>Článok 6 – odsek 2 a (nový)</Article>

|  |
| --- |
|  |
| Text predložený Komisiou | Pozmeňujúci návrh |
|  | ***2a.*** ***Viacročné orientačné programy odrážajú zámery a ciele Spoločenstva v medzinárodných organizáciách, ako sa uvádza v článku 5, využívajúc znalosti a skúsenosti z programu v oblasti jadrovej bezpečnosti v príslušných medzinárodných organizáciách.*** |

</Amend>

<Amend>Pozmeňujúci návrh <NumAm>18</NumAm>

<DocAmend>Návrh nariadenia</DocAmend>

<Article>Článok 7 – odsek 3 – pododsek 1 – písmeno a</Article>

|  |
| --- |
|  |
| Text predložený Komisiou | Pozmeňujúci návrh |
| a) ***akčných plánoch, individuálnych*** opatreniach a podporných opatreniach, v prípade ktorých finančné prostriedky Únie nepresahujú 10 miliónov EUR; | a) ***individuálnych*** opatreniach a podporných opatreniach, v prípade ktorých finančné prostriedky Únie nepresahujú 10 miliónov EUR; |

</Amend>

<Amend>Pozmeňujúci návrh <NumAm>19</NumAm>

<DocAmend>Návrh nariadenia</DocAmend>

<Article>Článok 8 – odsek 2 – písmeno b a (nové)</Article>

|  |
| --- |
|  |
| Text predložený Komisiou | Pozmeňujúci návrh |
|  | ***ba)*** ***výdavky súvisiace so zabezpečením spravodlivého prechodu pre bývalých zamestnancov a komunity v prípade vyradenia jadrového areálu z prevádzky.*** |

</Amend>

<Amend>Pozmeňujúci návrh <NumAm>20</NumAm>

<DocAmend>Návrh nariadenia</DocAmend>

<Article>Článok 11 – odsek 2</Article>

|  |
| --- |
|  |
| Text predložený Komisiou | Pozmeňujúci návrh |
| 2. Všetky dodania a materiály financované na základe tohto nariadenia môžu mať pôvod v krajinách uvedených v odseku 1 za príslušných podmienok uvedených v ***uvedenom odseku***. | 2. Všetky dodania a materiály financované na základe tohto nariadenia môžu mať pôvod v krajinách uvedených v odseku 1 ***a článku 11a*** za príslušných podmienok uvedených v ***tomto odseku a článku***. |

</Amend>

<Amend>Pozmeňujúci návrh <NumAm>21</NumAm>

<DocAmend>Návrh nariadenia</DocAmend>

<Article>Článok 11 a (nový)</Article>

|  |
| --- |
|  |
| Text predložený Komisiou | Pozmeňujúci návrh |
|  | ***Článok 11a*** |
|  | ***Podmienenosť a pozastavenie pomoci*** |
|  | ***1.***  ***Pomoc Únie podľa tohto nariadenia je podmienená tým, že príslušná partnerská krajina dodrží:*** |
|  | ***a)***  ***príslušné medzinárodné dohovory v rámci MAAE;*** |
|  | ***b) Dohovor o hodnotení vplyvu na životné prostredie presahujúceho štátne hranice, prijatý 25. januára 1991 v Epsoo (Fínsko) a Dohovor o prístupe k informáciám, účasti verejnosti na rozhodovacom procese a prístupe k spravodlivosti v záležitostiach životného prostredia, podpísaný 25. júna 1998 v Aarhuse (Dánsko), a ich následné zmeny;*** |
|  | ***c)*** ***Zmluvu o nešírení jadrových zbraní a jej dodatkové protokoly;*** |
|  | ***d)*** ***záväzky v rámci dohôd o partnerstve a pridružení uzavretých s Úniou;*** |
|  | ***e)*** ***záväzky vykonávať záťažové testy a súvisiace opatrenia.*** |
|  | ***2. V prípade nedodržania podmienok uvedených v odseku 1 sa finančná pomoc Únie podľa tohto nariadenia a prípadne [nariadenia, ktorým sa zriaďuje Nástroj susedstva a rozvojovej a medzinárodnej spolupráce] alebo [nariadenia, ktorým sa zriaďuje Nástroj predvstupovej pomoci] prehodnotí a môže sa obmedziť alebo dočasne pozastaviť.*** |

</Amend>

<Amend>Pozmeňujúci návrh <NumAm>22</NumAm>

<DocAmend>Návrh nariadenia</DocAmend>

<Article>Článok 12 – odsek 2 – písmeno a</Article>

|  |
| --- |
|  |
| Text predložený Komisiou | Pozmeňujúci návrh |
| a) ***počet vypracovaných***, ***zavedených*** a/alebo ***revidovaných právnych*** a ***regulačných aktov*** a | a) ***vypracované***, ***zavedené*** a/alebo ***revidované právne*** a ***regulačné akty*** a |

</Amend>

<Amend>Pozmeňujúci návrh <NumAm>23</NumAm>

<DocAmend>Návrh nariadenia</DocAmend>

<Article>Článok 12 – odsek 2 – písmeno b</Article>

|  |
| --- |
|  |
| Text predložený Komisiou | Pozmeňujúci návrh |
| b) ***počet štúdií týkajúcich*** sa návrhu, koncepcie alebo uskutočniteľnosti na účely zriaďovania zariadení v súlade s najprísnejšími normami v oblasti jadrovej bezpečnosti. | b) ***štúdie týkajúce*** sa návrhu, koncepcie alebo uskutočniteľnosti na účely zriaďovania zariadení v súlade s najprísnejšími normami v oblasti jadrovej bezpečnosti. |

</Amend>

<Amend>Pozmeňujúci návrh <NumAm>24</NumAm>

<DocAmend>Návrh nariadenia</DocAmend>

<Article>Článok 12 – odsek 2 – písmeno b a (nové)</Article>

|  |
| --- |
|  |
| Text predložený Komisiou | Pozmeňujúci návrh |
|  | ***ba)*** ***vykonávanie opatrení na zlepšenie jadrovej bezpečnosti a nakladania s rádioaktívnym odpadom na základe najprísnejších bezpečnostných noriem vrátane odporúčaní medzinárodného partnerského preskúmania.*** |

</Amend>

<Amend>Pozmeňujúci návrh <NumAm>25</NumAm>

<DocAmend>Návrh nariadenia</DocAmend>

<Article>Článok 12 – odsek 2 – písmeno b b (nové)</Article>

|  |
| --- |
|  |
| Text predložený Komisiou | Pozmeňujúci návrh |
|  | ***bb)*** ***miera, do akej verejnosť bola v partnerských krajinách informovaná o programe.*** |

</Amend>

<Amend>Pozmeňujúci návrh <NumAm>26</NumAm>

<DocAmend>Návrh nariadenia</DocAmend>

<Article>Článok 15 – odsek 1</Article>

|  |
| --- |
|  |
| Text predložený Komisiou | Pozmeňujúci návrh |
| Toto nariadenie ***sa uplatňuje*** v***súlade s rozhodnutím 2010/427/EÚ***. | ***Vysoký predstaviteľ Únie pre zahraničné veci a bezpečnostnú politiku zaručuje celkovú politickú koordináciu vonkajšej činnosti Únie, pričom zabezpečuje jej jednotnosť, konzistentnosť a účinnosť, to najmä prostredníctvom tohto nariadenia.*** ***ESVČ prispieva k programovému a riadiacemu cyklu pre*** toto nariadenie ***na základe politických cieľov stanovených*** v ***článku 2***. |

</Amend></RepeatBlock-Amend>

POSTUP VÝBORU POŽIADANÉHO O STANOVISKO

|  |  |
| --- | --- |
| **Názov** | Zriadenie Európskeho nástroja pre jadrovú bezpečnosť dopĺňajúceho Nástroj susedstva a rozvojovej a medzinárodnej spolupráce na základe Zmluvy o Euratome |
| **Referenčné čísla** | COM(2018)0462 – C8-0315/2018 – 2018/0245(NLE) |
| **Gestorský výbor** | ITRE |  |  |  |
| **Výbor požiadaný o stanovisko**       dátum oznámenia na schôdzi | AFET5.7.2018 |
| **Spravodajca výboru požiadaného o stanovisko**       dátum vymenovania | Petras Auštrevičius10.7.2018 |
| **Dátum prijatia** | 21.11.2018 |  |  |  |
| **Výsledok záverečného hlasovania** | +:–:0: | 5141 |
| **Poslanci prítomní na záverečnom hlasovaní** | Michèle Alliot-Marie, Nikos Androulakis, Petras Auštrevičius, Bas Belder, Victor Boştinaru, Elmar Brok, Klaus Buchner, James Carver, Lorenzo Cesa, Georgios Epitideios, Eugen Freund, Michael Gahler, Iveta Grigule-Pēterse, Sandra Kalniete, Tunne Kelam, Wajid Khan, Andrey Kovatchev, Eduard Kukan, Arne Lietz, Sabine Lösing, Andrejs Mamikins, David McAllister, Francisco José Millán Mon, Javier Nart, Pier Antonio Panzeri, Demetris Papadakis, Ioan Mircea Paşcu, Alojz Peterle, Tonino Picula, Julia Pitera, Cristian Dan Preda, Jozo Radoš, Michel Reimon, Sofia Sakorafa, Jean-Luc Schaffhauser, Anders Sellström, Alyn Smith, Jordi Solé, Dobromir Sośnierz, Jaromír Štětina, Dubravka Šuica, Charles Tannock, László Tőkés, Miguel Urbán Crespo, Ivo Vajgl |
| **Náhradníci prítomní na záverečnom hlasovaní** | Doru-Claudian Frunzulică, Takis Hadjigeorgiou, Marek Jurek, Antonio López-Istúriz White, David Martin, Gilles Pargneaux, José Ignacio Salafranca Sánchez-Neyra, Marietje Schaake, Eleni Theocharous, Mirja Vehkaperä, Željana Zovko |

ZÁVEREČNÉ HLASOVANIE PODĽA MIEN VO VÝBORE POŽIADANOM O STANOVISKO

|  |  |
| --- | --- |
| **51** | **+** |
| ALDE | Petras Auštrevičius, Iveta Grigule-Pēterse, Javier Nart, Jozo Radoš, Marietje Schaake, Ivo Vajgl, Mirja Vehkaperä |
| ECR | Bas Belder, Charles Tannock, Eleni Theocharous |
| GUE/NGL | Takis Hadjigeorgiou, Sabine Lösing, Sofia Sakorafa, Miguel Urbán Crespo |
| PPE | Michèle Alliot-Marie, Elmar Brok, Lorenzo Cesa, Michael Gahler, Sandra Kalniete, Tunne Kelam, Andrey Kovatchev, Eduard Kukan, Antonio López-Istúriz White, David McAllister, Francisco José Millán Mon, Alojz Peterle, Julia Pitera, Cristian Dan Preda, José Ignacio Salafranca Sánchez-Neyra, Anders Sellström, Jaromír Štětina, Dubravka Šuica, László Tőkés, Željana Zovko |
| S&D | Nikos Androulakis, Victor Boştinaru, Eugen Freund, Doru-Claudian Frunzulică, Wajid Khan, Arne Lietz, Andrejs Mamikins, David Martin, Pier Antonio Panzeri, Demetris Papadakis, Gilles Pargneaux, Ioan Mircea Paşcu, Tonino Picula |
| VERTS/ALE | Klaus Buchner, Michel Reimon, Alyn Smith, Jordi Solé |

|  |  |
| --- | --- |
| **4** | **-** |
| ENF | Jean-Luc Schaffhauser |
| NI | James Carver, Georgios Epitideios, Dobromir Sośnierz |

|  |  |
| --- | --- |
| **1** | **0** |
| ECR | Marek Jurek |

Vysvetlenie použitých znakov:

+ : za

- : proti

0 : zdržali sa hlasovania

1. Uznesenie Európskeho parlamentu z 24. novembra 2016 o situácii v Bielorusku (2016/2934(RSP)), ods. 15; Ú. v. EÚ C 224, 27.6.2018, s. 135-139; [https://eur-lex.europa.eu/legal-content/SK/TXT/?qid=1536682023489&uri=CELEX%3A52016IP0456](https://eur-lex.europa.eu/legal-content/SK/TXT/?qid=1536682023489&uri=CELEX%3A52016IP0456.) [↑](#footnote-ref-1)